CELEX: 32015D1131
Language: sk
Date: 2015-07-10 00:00:00
Title: Vykonávacie rozhodnutie Komisie (EÚ) 2015/1131 z 10. júla 2015, ktorým sa mení vykonávacie rozhodnutie 2013/505/EÚ, ktorým sa schvaľuje dočasné opatrenie prijaté Francúzskou republikou v súlade s článkom 129 nariadenia Európskeho parlamentu a Rady (ES) č. 1907/2006 o registrácii, hodnotení, autorizácii a obmedzovaní chemických látok (REACH), aby sa obmedzilo použitie amónnych solí v izolačných materiáloch z buničitej vaty [oznámené pod číslom C(2015) 4470] (Text s významom pre EHP)

11.7.2015   
            
            
               SK
            
            
               Úradný vestník Európskej únie
            
            
               L 184/20
            
         VYKONÁVACIE ROZHODNUTIE KOMISIE (EÚ) 2015/1131
   z 10. júla 2015,
   ktorým sa mení vykonávacie rozhodnutie 2013/505/EÚ, ktorým sa schvaľuje dočasné opatrenie prijaté Francúzskou republikou v súlade s článkom 129 nariadenia Európskeho parlamentu a Rady (ES) č. 1907/2006 o registrácii, hodnotení, autorizácii a obmedzovaní chemických látok (REACH), aby sa obmedzilo použitie amónnych solí v izolačných materiáloch z buničitej vaty
   
      
         [oznámené pod číslom C(2015) 4470]
      
   
   (Iba francúzske znenie je autentické)
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 1907/2006 z 18. decembra 2006 o registrácii, hodnotení, autorizácii a obmedzovaní chemikálií (REACH) a o zriadení Európskej chemickej agentúry, o zmene a doplnení smernice 1999/45/ES a o zrušení nariadenia Rady (EHS) č. 793/93 a nariadenia Komisie (ES) č. 1488/94, smernice Rady 76/769/EHS a smerníc Komisie 91/155/EHS, 93/67/EHS, 93/105/ES a 2000/21/ES (1), a najmä na jeho článok 129 ods. 2,
   keďže:
   
               (1)
            
            
               Komisia prijala 14. októbra 2013 vykonávacie rozhodnutie 2013/505/EÚ (2) (ďalej len „rozhodnutie“), ktorým sa schvaľuje dočasné opatrenie prijaté Francúzskou republikou v súlade s článkom 129 nariadenia (ES) č. 1907/2006, aby sa obmedzilo použitie amónnych solí v izolačných materiáloch z buničitej vaty.
            
         
               (2)
            
            
               V súlade s článkom 1 ods. 1 rozhodnutia sa dočasné opatrenie schvaľuje na obdobie 21 mesiacov počínajúc dňom 15. októbra 2013, ktoré sa skončí 14. júla 2015.
            
         
               (3)
            
            
               Toto obdobie 21 mesiacov malo poskytnúť dostatočný čas na ukončenie obmedzovacieho postupu, ktorý bola podľa článku 129 ods. 3 nariadenia (ES) č. 1907/2006 Francúzska republika povinná začať tým, že do troch mesiacov od prijatia daného rozhodnutia predloží Európskej chemickej agentúre dokumentáciu podľa prílohy XV uvedeného nariadenia. V rozhodnutí sa stanovuje, že platnosť tohto schválenia uplynie pred koncom obdobia 21 mesiacov, ak sa obmedzovací postup ukončí skôr.
            
         
               (4)
            
            
               Vzhľadom na nepredvídateľné ťažkosti v súvislosti s overením súladu dokumentácie vykonávaným podľa článku 69 ods. 4 nariadenia (ES) č.1907/2006, došlo k zdržaniu pri postupe obmedzenia, ktorý sa pravdepodobne neukončí skôr ako na jar roku 2016.
            
         
               (5)
            
            
               Dôvody pre schválenie predbežného opatrenia zostávajú nezmenené.
            
         
               (6)
            
            
               S cieľom zabrániť právnej neistote, ktorá by mohla vzniknúť v dôsledku uplynutia platnosti schválenia francúzskeho dočasného opatrenia pred ukončením obmedzovacieho postupu, je potrebné predĺžiť obdobie, na ktoré sa dočasné opatrenie schvaľuje.
            
         
               (7)
            
            
               Toto rozhodnutie je v súlade so stanoviskom výboru REACH,
            
         PRIJALA TOTO ROZHODNUTIE:
   Článok 1
   V článku 1 ods. 1 vykonávacieho nariadenia 2013/505/EÚ sa slová „21 mesiacov“ nahrádzajú slovami „36 mesiacov“.
   Článok 2
   Toto rozhodnutie nadobúda účinnosť 13. júla 2015.
   Článok 3
   Toto rozhodnutie je určené Francúzskej republike.
   
      V Bruseli 10. júla 2015
      
         
            Za Komisiu
         
         Elżbieta BIEŃKOWSKA
         
            členka Komisie
         
      
   
   
      (1)  Ú. v. EÚ L 396, 30.12.2006, s. 1.
   
      (2)  Vykonávacie rozhodnutie Komisie 2013/505/EÚ zo 14. októbra 2013, ktorým sa schvaľuje dočasné opatrenie prijaté Francúzskou republikou v súlade s článkom 129 nariadenia Európskeho parlamentu a Rady (ES) č. 1907/2006 o registrácii, hodnotení, autorizácii a obmedzovaní chemických látok (REACH), aby sa obmedzilo použitie amónnych solí v izolačných materiáloch z buničitej vaty (Ú. v. EÚ L 275, 16.10.2013, s. 52).